Kamu bisa jelasin ke aku soal Gending karesmén dalam bahasa sunda?

Gending karesmén nyaéta pagelaran drama anu dialog-dialogna ditembangkeun atawa dikawihkeun, dibarengan gerak ibing, dipirig ku tatabeuhana. Anu dimaksud tatabeuhana téh nyaéta pirigan gamelan (karawitan) anu diluyukeun jeung pangabutuh téks carita anu dipidangkeun.

Nurutkeun M. Atje Salmun (M.A. Salmun), nu mimiti maké istilah gending karesmén téh nyaéta R. Machyar Angga Kusumadinata dina Kongrés Basa Sunda ka-2 taun 1927 anu dilaksanakeun di Societeit Ons Genoegen (kiwari Yayasan Pusat Kebudayaan) (YPK) Bandung.

Dina kamekaran kiwari, teu saeutik gending karesmén anu geus direkam tiasa disimpen waé kana kasét, upamana waé ”Gending Karesmén Lutung Kasarung” beunang Sayudi. Upama rék mintonkeun éta gending karesmén, kasét téh kari diputer, tuluy baé dipagelarkeun. Tangtu baé dina pintonan anu ngan ukur nunutur sora kasét mah, palakuna teu kudu ngapalkeun dialog anu ditembangkeun atawa dikawihkeun téa. Paling-paling pepeta, némbongkeun ékspresi beungeut, jeung bloking (pundah-pindah tempat, jeung sajabana).